കുട്ടികള്ക്ക് വാക്സിന് നല്കുന്നതിനെതിരെ വധഭീഷണി ബോഡിഗാര്ഡിനെ നിയമിച്ച് ഇസ്രയേല് ആരോഗ്യ ഉദ്യോഗസ്ഥര് ഇസ്രയേലില് അഞ്ചുമുതല് 11 വരെ പ്രായമുള്ള കുട്ടികള്ക്ക് വാക്സിന് നല്കുന്നത് ഏതാണ്ടുറപ്പായിരിക്കെ ആരോഗ്യപ്രവര്ത്തകര്ക്കെതിരെ വധഭീഷണിയും അധിക്ഷേപവും വര്ധിക്കുന്നു. ഭീഷണികള് കൂടിവന്നതിനാല് പൊതുആരോഗ്യ സേവന വിഭാഗത്തിന്റെ മേധാവി ഡോ. ഷാരോണ് ആല്റോയ് പ്രെയിസ് ബോഡിഗാര്ഡനെ നിയമിച്ചിരിക്കുകയാണ്. കുട്ടികള്ക്ക് വാക്സിന് നല്കുന്നത് ഇസ്രയേലില് വലിയ പ്രശ്നമാണെന്നും ഇതിനെതിരെയുള്ള ഭീഷണികളില് തനിക്ക് ഭയമുണ്ടെന്നുമാണ് അവര് മാധ്യമങ്ങളോട് പ്രതികരിച്ചത്. കുട്ടികള്ക്ക് വാക്സിന് നല്കാനുള്ള നിര്ദേശം ഈയടുത്ത് തന്നെ ആരോഗ്യമന്ത്രാലയം നല്കും. ഈ സാഹചര്യത്തില് കഴിഞ്ഞ ആഴ്ചകളില് ഞങ്ങള് വധഭീഷണിയും അധിക്ഷേപങ്ങളും നേരിട്ടുകൊണ്ടിരിക്കുകയാണ് പൊതുസുരക്ഷ മന്ത്രാലയത്തിലെ ഡയറക്ടര് ജനറല് ടോമര് ലോട്ടന് പറഞ്ഞു.യു.എസ് ഫുഡ് ആന്ഡ് ഡ്രഗ് അഡ്മിനിസ്ട്രേഷന് ചെറിയ കുട്ടികള്ക്ക് ഫൈസര് വാക്സിന് നല്കുന്നതിന് അനുമതി നല്കിയിരുന്നു. അമേരിക്കയില് വാക്സിന് നല്കാന് തുടങ്ങിയിട്ടുമുണ്ട്. കുട്ടികള്ക്കായി ഓര്ഡര് ചെയ്ത പത്തു മൈക്രോഗ്രാം ഡോസുകള് വീതമുള്ള ഫൈസര് വാക്സിന് അടുത്താഴ്ച ഇസ്രയേലിലേക്ക് എത്തുമെന്നാണ് കരുതുന്നത്. ഇതിനിടെ, കുട്ടികള്ക്ക് വാക്സിന് നല്കുന്നതുമായി ബന്ധപ്പെട്ട് ബുധനാഴ്ച നടക്കുന്ന വിദഗ്ദരുടെ ചര്ച്ച പ്രക്ഷേപണം ചെയ്യണമോയെന്ന് ആരോഗ്യമന്ത്രാലയം തീരുമാനിച്ചിട്ടില്ല. കമ്മിറ്റി അംഗങ്ങള്ക്കെതിരെ പൊതുജനം അധിക്ഷേപങ്ങള് ഉയര്ത്തുകയും മറ്റു ബുദ്ധിമുട്ടുകള് ഉണ്ടാക്കുകയും ചെയ്യുമോയെന്ന് ഭയന്നാണ് തീരുമാനമെടുക്കാത്തത്. അടച്ചിട്ട ചര്ച്ചയില് കാര്യങ്ങള് വിശദമായി ചര്ച്ച ചെയ്യാമെന്നും അധികൃതര് കരുതുന്നു. കഴിഞ്ഞ ചര്ച്ചയില് പൊതുജനങ്ങള് രൂക്ഷപ്രതികരണങ്ങള് നടത്തിയിരുന്നു.ഭീഷണികള് ഉയര്ന്ന സാഹചര്യത്തില് പൊലീസ് അന്വേഷണള് നടക്കുന്നതിനെ കുറിച്ച് അറിയില്ലെന്നും എന്നാലും മൊബൈല് ഫോണില് വാട്സ്ആപ്പ് വഴിയും കോളുകള് വഴിയും പലരും ഭീഷണി മുഴക്കുന്നുണ്ട്. സാമൂഹിക മാധ്യമങ്ങളിലും ഭീഷണിയുണ്ടായിരുന്നു ലോട്ടന് പറഞ്ഞു. ലോകത്തെമ്ബാടും വാക്സിന് വിരുദ്ധര് ഗൂഢാലോചന സിദ്ധന്തവും ഉയര്ത്തുകയും ഭീഷണി മുഴക്കുകയും ചെയ്യുന്നുണ്ട്. എന്നാല് പൊതുഉദ്യോഗസ്ഥരെ ലക്ഷ്യമിട്ട് ഭീഷണി ഉയര്ത്തുന്നത് ഇസ്രയേലില് മാത്രമാണെന്നും ഈ രീതി രാജ്യത്ത് ആദ്യമായാണെന്നും അദ്ദേഹം വ്യക്തമാക്കി. ഈ രീതിയിലുള്ള അധിക്ഷേപവും ഭീഷണിയും തങ്ങള് ഗൗരവമായെടുക്കുമെന്നും ലോട്ടന് പറഞ്ഞു.യഥാര്ത്ഥത്തില് ഭീഷണികള്ക്കെതിരെ കേസെടുത്ത് വിചാരണ ചെയ്യപ്പെടണം. എന്നാല് ഇസ്രയേലി നിയമമനുസരിച്ച് പല ഭീഷണികളും ക്രിമിനല് സ്വഭാവത്തിലുള്ളതായി കണക്കാക്കപ്പെടുകയില്ല, മാത്രമല്ല അഭിപ്രായ സ്വാതന്ത്ര്യത്തിന്റെ പരിധിയില്പ്പെടുന്നതുമാണ്. ഭീഷണി ക്രിമിനല് പരിധിയില്പ്പെടുമോയെന്നാണ് പൊലീസ് പരിശോധിക്കുന്നത്. സുരക്ഷ ഒരുക്കേണ്ടത് പൊലീസാണെന്നും ഭീഷണികള് വിലയിരുത്തി നടപടി എടുക്കേണ്ടത് അവരാണെന്നും ലോട്ടന് പറഞ്ഞു. തനിക്കും ഭീഷണിയുണ്ടെന്നും എന്നാല് സുരക്ഷ ഏര്പ്പെടുത്തിയിട്ടില്ലെന്നും അദ്ദേഹം അറിയിച്ചു. എന്നാലും പൊലീസും തന്റെ മന്ത്രലയവും ഡോ. ഷാരോണ് ആല്റോയ് പ്രെയിസ് അടക്കമുള്ള ആരോഗ്യ വകുപ്പ് ഉദ്യോഗസ്ഥരുടെ സുരക്ഷ ഉറപ്പാക്കാന് പരമാവധി നടപടികള് എടുക്കുമെന്ന് അദ്ദേഹം അറിയിച്ചു.